
Godina II / Broj 30 (46),  9. KOLOVOZA  2026. 
Martina Divalta 71, 31 000 Osijek, tel. 031/505-830








HRABRO SAMO! JA SAM! NE BOJ SE!  (MT 14, 29)

    U prvom misnom čitanju ove nedjelje čitamo kako prorok Ilija nakon četrdeset dana i noći dolazi na brdo Horeb. Umor i iscrpljenost, nemoć i jad obuzeli su njegovo srce. Kako jaka slika svakog ljudskog života. I upravo u trenutku kad čovjek dalje ne može, kada se ruši i tone u „snove“ Gospodin dolazi... Očekivali bi ga u snazi koja će slomiti naše neprijatelje, u vihoru i potresu, u ognju koji će spaliti svo zlo pred sobom. Koliki ga tako očekuju? Ali On nije u vihoru koji drobi hridi, ni u potresu, ni u ognju. Ilijin Bog nije poganski „bog“ koji gromovima, potresima i vatrom očituje strašnu moć, nego je to Bog mira, milosrđa, ljubavi i pravde prema svojim stvorenjima, poput „šapata laganog i blagog lahora.“ Naš Bog je šapat laganog, blagog lahora, sama nježnost i osvježenje. Njegova snaga je beskrajna, ali On je najviše pokazuje u nježnosti i milosrđu prema čovjeku. Svi trebamo mijenjati sliku Boga! Bog nam najglasnije govori kad šapće, kad tiho kuca na vrata našega srca, a mi ga prepoznajemo kao onoga koji nas želi izvesti iz vlastitoga mraka, iz potištenosti i želi nas povratiti u puni život. Ovotjedno Evanđelje nam donosi prikaz olujnog mora i lađe s učenicima šibane valovima.  Nije li to slika i naše životne svakodnevnice? Toliki problemi s kojima smo suočeni, toliki strahovi koji nas znaju obuzeti!...  A Isus prilazi učenicima hodeći po moru. Učenici su do te mjere zaslijepljeni svojim problemima da nisu u stanju ni prepoznati Učitelja. Bilo je potrebno ohrabrenje s Kristove strane i to kroz riječi koje život znače: Hrabro samo! Ja sam! Ne boj se! Kako te Kristove Riječi odzvanjaju danas u našem srcu? Prepoznajemo li se u malovjernom Petru  koji na udare  životnih valova tone sve dublje bez povjerenja u Krista i njegovu živu nazočnost i vodstvo? Radosna Vijest za tebe i mene je da nam Isus danas iznova poručuje:  Hrabro samo! Ja sam! Ne boj se!  Tko ima uši, neka čuje…
župnik Ante Šiško
MISNA ČITANJA ZA 19. NEDJELJU KROZ GODINU,  9. KOLOVOZA 2026.
8 PROSINCA 2025. 

PRVO ČITANJE: (1KR 19,9A.11-13A)
STANI U GORI PRED GOSPODINOM.

PSALAM 85: POKAŽI NAM, GOSPODINE, MILOSRĐE SVOJE 
I DAJ NAM SVOJE SPASENJE!

DRUGO ČITANJE: (RIM 9,1-5)
HTIO BIH JA SÂM PROKLET BITI ZA BRAĆU SVOJU



EVANĐELJE   (MT 14, 22-33) 
IZ SVETOG EVANĐELJA PO MATEJU
 
Pošto je nahranio mnoštvo, Isus odmah prisili učenike da uđu u lađu i da se prebace prijeko dok on otpusti mnoštvo. A pošto otpusti mnoštvo, uziđe na goru, nasamo, da se pomoli. Uvečer bijaše ondje sam. Lađa se već mnogo stadija bila otisnula od kraja, šibana valovima. bijaše protivan vjetar. O četvrtoj noćnoj straži dođe on k njima hodeći po moru. A učenici ugledavši ga kako hodi po moru, prestrašeni rekoše: »Utvara!« I od straha kriknuše. Isus im odmah progovori: »Hrabro samo! Ja sam! Ne bojte se!« Petar prihvati i reče: »Gospodine, ako si ti, zapovjedi mi da dođem k tebi po vodi!« A on mu reče: »Dođi!« I Petar siđe s lađe te, hodeći po vodi, pođe k Isusu. Ali kad spazi vjetar, poplaši se, počne tonuti te krikne: »Gospodine, spasi me!« Isus odmah pruži ruku, dohvati ga i kaže mu: »Malovjerni, zašto si posumnjao?« Kad uđoše u lađu, utihnu vjetar. A oni na lađi poklone mu se ničice govoreći: »Uistinu, ti si Sin Božji!«
























PASTORALNE AKTIVNOSTI I MOLITVENI SUSRETI U ŽUPI 

HODOČAŠĆE VJERNIKA U ALJMAŠ, SUBOTA, 15. KOLOVOZA 
 IMA JOŠ MJESTA U AUTOBUSU

Već tradicionalno ostvarujemo hodočašće u svetište Gospe od Utočišta u Aljmašu na svetkovinu Uznesenja Blažene Djevice Marije – Veliku Gospu. Hodočasnički dan je u subotu, 15. kolovoza i to u prijepodnevnim satima. Polazak svih prijavljenih hodočasnika je ispred župne crkve u 8.30 sati. Cijena hodočašća je 10 €. Prijave u uredovno vrijeme župnog ureda, dok se autobus ne napuni.


SVETKOVINA UZNESENJA BLAŽENE DJEVICE MARIJE – SUBOTA, 15. KOLOVOZA 

Na svetkovinu Uznesenja Blažene Djevice Marije planirane su dvije mise u našoj župi i to jutarnja misa u 7.30 sati i večernja misa u 18.30 sati. Toga dana pozvani smo hodočastiti Gospi od Utočišta u Aljmaš. Raspored misa u Aljmašu je u 6.00, 8.00, 10.00, 12.00, 16.00 i 18.00 sati. 
Raspored misa u okolnim Gospinim svetištima na sam dan svetkovinu su: 
U Ilači u 7.00, 9.00, 10.30, 17.00, 19.00 sati i 20.30 sati; u Dragotinu u 9.00, 11.00 i 18.00 sati; 
u Šumanovcima u 6.00, 7.30, 9.00, 10.30 i 17.30 sati.


PERSONALNE PROMJENE U NAŠOJ ŽUPI

Odlukom Đakovačkog nadbiskupa mons. Đure Hranića naš dosadašnji kapelan, vlč. Josip Brnjić razriješen je službe župnog vikara u našoj župi i povjerena mu je služba župnog vikara u Župi Preslavnog Imena Marijina u Osijeku i Župi Rođenja sv. Ivana Krstitelja u Sarvašu. Na njegovo mjesto je u našoj zajednici imenovan novi župni vikar, ovogodišnji mladomisnik, vlč. Karlo Strišković, kojemu ovim putem od srca izričemo dobrodošlicu! Dragom vlč. Josipu Brnjiću od srca zahvaljujemo za sav dosadašnji trud i predano služenje kroz protekle dvije godine u našoj zajednici. Ostavio je duboki trag među župljanima, napose među mladima kojima se toliko u svojoj službi darovao. Gospodin neka obilno blagoslovi njegove daljnje svećeničke korake u novoj zajednici i zajednicama koje Crkva pred njega s povjerenjem stavlja. Vlč. Josip će se službeno oprostiti sa župljanima na misama u nedjelju, 16. kolovoza.



KRATAK ŽIVOTOPIS NAŠEG NOVOG ŽUPNOG VIKARA

[image: D:\Fotke Osijek\Karlo Strišković.jpg]Karlo Strišković rođen je 8. prosinca 2001. u Osijeku, a odrastao je u Satnici, u obitelji koja mu je usadila vjeru i vezanost uz zajednicu sv. Katarine Aleksandrijske. Osnovnu je školu pohađao ondje, a srednju Elektrotehničku i prometnu školu u Osijeku, smjer elektroničar. Nakon mature godinu je radio u struci, usporedno stječući 4. stupanj obrazovanja i polažući državnu maturu, da bi ujesen 2020. zakoračio u Bogoslovno sjemenište u Đakovu. Diplomirao je i za đakona zaređen 2025., a đakonski praktikum obavio u Župi Uzvišenja Svetoga Križa u Osijeku. Za svećenika je zaređen na Petrovo ove godine. Za geslo mlade mise odabrao je riječi Budi volja Tvoja.

Dragi vlč. Karlo, radujemo se Vašem dolasku u našu župnu zajednicu, molimo za Vas i od srca Vam izričemo dobrodošlicu! Isus, Dobri Pastir koji Vas je pozvao i postavio da budete poslužitelj njegova spasenja neka Vas u svemu vodi i krijepi.
Molitva zajednice Župe svetih Ćirila i Metoda Vas prati…

POBOŽNOST VELIKOJ GOSPI …

Na nebu proslavljena Kraljice!
Budući da si na zemlji bila ponizna službenica,
vjerujemo da si, ispunivši tijek zemaljskog života,
s dušom i tijelom uznesena u nebesku slavu,
i bila uzvišena kao kraljica svih stvari,
da se potpunije uskladiš sa svojim Sinom.
Molimo te da nam isprosiš duh prave vjere, odane pobožnosti, 
žarke ljubavi i usrdne molitve.
Zdravo Marijo.

















PASTORALNE AKTIVNOSTI I MOLITVENI SUSRETI U ŽUPI 

SUSRET MARIJINE LEGIJE – svakog ponedjeljka u 19 sati. 
BIBLIJSKA SKUPINA – ovog utorka neće biti.
PROBA ZBORA SA SV. MISE U 7.30 - utorkom nakon večernje mise.
PROBA ZBORA SA SV. MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ SA SV. MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
KRSNA KATEHEZA ZA RODITELJE I KUMOVE:- srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – ove srijede neće biti.
EUHARISTIJSKO KLANJANJE  – četvrtkom nakon večernje mise. Dođimo i odmorimo se u Gospodinu!
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.00 sati.
MOLITVENI SUSRET ZAJEDNICE TOTUS TUUS: subotom u 19h.

ŽUPNI CARITAS – Svakog prvog ponedjeljka u mjesecu od 16.30 do 17.30 sati. Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 
  


DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu 430 €.
Svoj dar možete izravno uplatiti na župni račun kod Croatie banke: HR1624850031100252570 
svrha uplate: dar za Crkvu; ili skeniranjem BAR-CODA
Svim darovateljima od srca hvala. Neka njih i njihove obitelji  u svemu prati zagovor sv. Ćirila i Metoda
ŽENIDBENI NAVJEŠTAJ




Sveti sakrament ženidbe žele primiti:

ZARUČNIK:  TIMON FUMIĆ, sin DARIJA i  MIRJANE r. PETROVIĆ,  uzima
 ZARUČNICU:  MARIJU KOLAR, kći STJEPANA i SNJEŽANE r. STOJIĆ.  
Vjenčanje će biti petak, 14. kolovoza 2026.  u župi Sv. Josipa Radnika u Belišću.
-------------------------------------------------------------


ZARUČNIK:  PETAR CVJETKOVIĆ, sin SAŠE i  JASMINKE r. MARKO,  uzima 
ZARUČNICU:  ANTONIJU TAVIĆ, kći BLAŽA i KARMEN r. NESTOROVIĆ.  
Vjenčanje će biti u petak, 14. kolovoza 2026.  u župi Preslavnog Imena Marijina u Osijeku.
-------------------------------------------------------------

ZARUČNIK:  MARIO IVANOVIĆ, sin ZDENKA i  IVANKE r. DUJMENOVIĆ,  uzima 
ZARUČNICU:  IRYNU IVANOVIĆ, kći  JURIJA  i MARIJE KOROSTILENKO.  
Vjenčanje će biti u petak, 14. kolovoza 2026.  u našoj župi.

Mladencima želimo sreću u braku i Božji blagoslov, a vas dragi vjernici, molimo
da  možebitnu zapreku njihovog vjenčanja javite župnom uredu.

PREŠLI U VJEČNU DOMOVINU  

 Otišli  su pred nama u Vječnu Domovinu: 


SLAĐANA REM  (24.4.1972. †  31.7 .2026.);
BRANKA KOVAČ (27.12.1946. †  3.8. 2026.)
 
Pokoj vječni daruj im  Gospodine…
         Ožalošćenim obiteljima iskrena sućut




RASPORED MISA I MISNIH NAKANA ZA TJEDAN OD 9. DO 16. KOLOVOZA 2026. 

	1.
	


PONEDJELJAK,
10.8.2026.
SVETI LOVRO, ĐAKON I MUČENIK

	
18.30

	
†  ANA MALENICA;
NA NAKANU;
 ZA OZDRAVLJENJE

	2.
	

UTORAK, 
11.8.2026.  
SV. KLARA ASIŠKA, DJEVICA
	




18:30

	
 † KATA I † JOSIP ĐAKOVIĆ;
 † MARKO ZEKIĆ

	3.
	

SRIJEDA, 
12.8. 2026.
SV. IVANA FRANCISKA DE CHANTAL, REDOVNICA 





	




18.30






	
†  MIRJANA POPOVIĆ;
† BRANIMIR MAĐERIĆ I 
†† IZ OBITELJI MODRIĆ;
† MIRKO MATIJEVIĆ

	4.
	
ČETVRTAK,  
13.8. 2026.  
SV. PONCIJAN, PAPA I HIPOLIT, PREZBITER; MUČENICI 










	












18:30



	
† ZLATKO IVANOVIĆ;
† RUDOLF I † RUŽA OMAZIĆ;
† KEMAL DURMIŠEVIĆ


	5.
	
PETAK, 
14.8. 2026.

SV. MAKSIMILIJAN KOLBE,
PREZBITER I MUČENIK

	



18.30
	
†  PERA DOLIĆ;
†† IZ OBITELJI POŽGAJ I KUJAVEC;
 †† IZ OBITELJI VIDINOVIĆ


	6.
	SUBOTA,
15.8.2026.
UZNESENJE BLAŽENE DJEVICE MARIJE – VELIKA GOSPA
	

07.30



18:30


	
†† IZ OBITELJI ŽELJKA LAGANČIĆA I
† IVANA FADLJEVIĆA


†† IZ OBITELJI ZLOMISLIĆ I RAŠO


	7.
	NEDJELJA, 
16. 8. 2026.
20. KROZ GODINU,
SVETI ROK
	07:30

09:00


10:30



18:30
	†   PERO GRGIĆ

          † †  IZ OB. DUBRAVAC I  ŠMEHIL


ZA SVE ŽUPLJANE (PRO POPULO)
†   IZ OBITELJI MIJIĆ I CICVARIĆ

















RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.

Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

